# 

**Κατάταξη πτυχιούχων Τριτοβάθμιας Εκπαίδευσης στο Τμήμα Νοσηλευτικής της Σχολής Επιστημών Υγείας & Πρόνοιας του Πανεπιστημίου Δυτικής Αττικής, για το ακαδημαϊκό έτος 2021/2022**

Η κατάταξη πτυχιούχων Πανεπιστημίου, Τ.Ε.Ι ή ισοτίμων προς αυτά, Α.Σ.ΠΑΙ.ΤΕ, της Ελλάδος ή του Εξωτερικού (αναγνωρισμένα από τον Δ.Ο.Α.Τ.Α.Π) καθώς και των κατόχων πτυχίων ανωτέρων Σχολών υπερδιετούς και διετούς κύκλου σπουδών αρμοδιότητας Υπουργείου Παιδείας & Θρησκευμάτων και άλλων Υπουργείων **(δεν συμπεριλαμβάνονται οι απόφοιτοι ΙΕΚ) στο Τμήμα ΝΟΣΗΛΕΥΤΙΚΗΣ για το ακαδημαϊκό έτος 2021/2022**, γίνεται βάσει εξετάσεων σε τρία μαθήματα και σε ποσοστό κατάταξης 12% επί του προβλεπόμενου αριθμού εισακτέων στο Τμήμα, όπως αποτυπώνεται στο ΦΕΚ (1929/Ττ.Β΄/13-5-2021) ήτοι: 27 άτομα και στα ακόλουθα μαθήματα:

**ΕΙΣΑΓΩΓΗ ΣΤΗ ΝΟΣΗΛΕΥΤΙΚΗ ΕΠΙΣΤΗΜΗ – ΘΕΩΡΙΕΣ ΤΗΣ ΝΟΣΗΛΕΥΤΙΚΗΣ**

Ύλη – Προτεινόμενη Βιβλιογραφία για τις εξετάσεις στο μάθημα:

1. Ιστορική εξέλιξη της Νοσηλευτικής: Στην Αρχαία Ελλάδα, Αρχαία Ρώμη, Βυζάντιο. Η επίδραση του Χριστιανισμού στην ανάπτυξη της Νοσηλευτικής. Η Νοσηλευτική κατά τη διάρκεια της Αναγέννησης. Η Νοσηλευτική κατά το 19ο και 20ο αιώνα. Προσωπικότητες της Νοσηλευτικής (FL.NIGHTINGALE). 2. Η Νοσηλευτική στην Ελλάδα κατά τη διάρκεια της Τουρκοκρατίας, μετά την απελευθέρωση, στον Β΄ Παγκόσμιο πόλεμο έως σήμερα. 3. Η εξέλιξη της Νοσηλευτικής εκπαίδευσης (από τον Ελληνικό εμφύλιο μέχρι τις μέρες μας), Εθνικός Σύνδεσμος Νοσηλευτών Ελλάδας και προσωπικότητες της σύγχρονης Ελληνικής Νοσηλευτικής και ο Ελληνικός Ερυθρός Σταυρός. 4. Εισαγωγικές έννοιες των Νοσηλευτικών Θεωριών. Η χρησιμότητά τους στη Νοσηλευτική. Nοσηλευτικές θεωρίες: Περιγραφή - δυναμικά στοιχεία και Περιορισμοί των νοσηλευτικών θεωριών. Η θεωρία της F. Nightgale - (Νοσηλευτικές θεωρίες με βάση τις ανθρώπινες ανάγκες), η θεωρία του ελλείμματος της αυτοφροντίδας της D. Orem, η θεωρία της V. Henderson. (οι αρχές και η πρακτική της Νοσηλευτικής), η θεωρία της B. Newman (Το μοντέλο συστημάτων της Newman), η θεωρία της C. Roy (Tο μοντέλο προσαρμογής), η θεωρία της M. Rogers (Η επιστήμη του ενιαίου και μη αναγώγιμου ανθρώπινου όντος. 5. Εισαγωγή στην έννοια της υγείας, ευεξίας και της ασθένειας. Παράγοντες που επηρεάζουν την υγεία. Προαγωγή της υγείας. Επίπεδα προληπτικής φροντίδας. Ολιστική θεώρηση της υγείας. 6. Εισαγωγή στη Νοσηλευτική διεργασία-Σκοποί και Στάδια. 7. Λήψη και ακριβής καταμέτρηση και καταγραφή Θερμοκρασίας, Αναπνοών και σφύξεων. 8. Λήψη και ακριβής καταμέτρηση και καταγραφή Αρτηριακής Πίεσης 9. Νοσηλευτική αξιολόγηση αναγκών και προβλημάτων του ατόμου-Νοσηλευτική Διάγνωση. 10. Αρχές μηχανικής του ανθρώπινου σώματος 11. Απολύμανση- Αποστείρωση-Αντισηψία.

ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ ¬ Κελέση Μ., Φασόη Γ., Παπαγεωργίου Ε. Δ.,(2016). Εισαγωγή στην Επιστήμη της Νοσηλευτικής. Εννοιολογικό και φιλοσοφικό πλαίσιο. Κωνσταντάρα, Αθήνα. ¬ Πολυσυγγραφικό (2014).Εισαγωγή στη Νοσηλευτική Επιστήμη και Φροντίδα Υγείας. Broken Hill Publishers,Αθήνα. ¬ Ζυγά Σ (2010). Εισαγωγή στη Νοσηλευτική Επιστήμη. Ιατρικές εκδόσεις ΒΗΤΑ, Αθήνα 2. Μάθημα:

**ΜΕΘΟΔΟΙ ΔΙΔΑΣΚΑΛΙΑΣ ΣΤΗ ΝΟΣΗΛΕΥΤΙΚΗ**

**Ύλη – Προτεινόμενη Βιβλιογραφία για τις εξετάσεις στο μάθημα**:

1. Ανάλυση εννοιών «μάθηση» - «διδασκαλία», Αρχές και Χαρακτηριστικά αποτελεσματικής διδασκαλίας, 2. Συμπεριφορικές Θεωρίες Μάθησης- Εφαρμογές στη νοσηλευτική εκπαίδευση 3. Το μοντέλο Επεξεργασίας Πληροφοριών και οι Γνωστικές Θεωρίες ΜάθησηςΕφαρμογές στη νοσηλευτική εκπαίδευση 4. Ανθρωποκεντρικές Θεωρίες και Θεωρίες Μάθησης Ενήλικα- Εφαρμογές στη νοσηλευτική εκπαίδευση 5. Προετοιμασία για Διδασκαλία και Μάθηση (Βήματα προετοιμασίας, Ταξινόμηση σκοπών, Σχεδιασμός επεξηγήσεων και ερωτήσεων, αποτελεσματικών μεθόδων αξιολόγησης, Κατάρτιση σχεδίου μαθήματος) 6. Διάλεξη – ορισμός –– πλεονεκτήματα – μειονεκτήματα – Σχεδιασμός παρουσίαση, τεχνικές και δραστηριότητες ενεργοποίησης εκπαιδευομένων 7. Διδασκαλία και Μάθηση με μικρές ομάδες πλεονεκτήματα – μειονεκτήματα- Σχεδιασμός - Ο ρόλος του εκπαιδευτικού στη διάρκεια της συζήτησης- Προβλήματα κατά τη συζήτηση με ομάδες 8. Μορφές Διδασκαλίας και Μάθησης με μικρές ομάδες 9. Εποπτικά μέσα διδασκαλίας – Χρησιμότητα –πλεονεκτήματα, μέσα επικοινωνίας 10. Διδασκαλία και μάθηση στον κλινικό χώρο 11. Διδασκαλία και μάθηση στο πλαίσιο της αγωγής υγείας 12. Αξιολόγηση της μάθησης (Είδη αξιολόγησης, τύποι αξιολόγησης)

Συνιστώμενη βιβλιογραφία προς μελέτη: 1. Στέλλα Κοτζαμπασάκη, Διδασκαλία και μάθηση στη νοσηλευτική και άλλες επιστήμες υγείας, Εκδόσεις Βήτα, Αθήνα 2010 2. Sandra De Young Μέθοδοι διδασκαλίας στη Νοσηλευτική Εκδόσεις Λαγός Δ. Αθήνα 2010 3. Ανδρέας Κακαβούλης Μεθοδολογία Νοσηλευτικής Εκπαίδευσης Εκδόσεις Κακαβούλης Κ. Αθήνα 1997.

**ΠΡΟΑΓΩΓΗ ΥΓΕΙΑΣ ΚΑΙ ΠΡΟΛΗΠΤΙΚΗ ΝΟΣΗΛΕΥΤΙΚΗ**

ΒΙΒΛΙΟ: Χριστίνα Δαρβίρη, Προαγωγή Υγείας, Εκδόσεις BROKEN HILL PUBLISHERS LTD, Αθήνα 2007 Θεματικές ενότητες εξέτασης Κεφάλαιο 1: Παράγοντες που επηρεάζουν την υγεία σελ : 21-22 Κεφάλαιο 2: Εισαγωγή στις αρχές της Προαγωγής Υγείας σελ : 33-38 Θεωρητικά μοντέλα και προσεγγίσεις της Προαγωγής Υγείας σελ : 51-57 Κεφάλαιο 3: Υγεία και Συμπεριφορά σελ: 69-86 Κεφάλαιο 4: Η Διαδικασία Σχεδιασμού και Εφαρμογής Δραστηριοτήτων Προαγωγής Υγείας σελ: 89 -114 Κεφάλαιο 5: Η Αγωγή Υγείας σελ: 115-167 Αγωγή Υγείας και Νέοι σελ: 174-177 Κεφάλαιο 6: Προγράμματα Προαγωγής Υγείας στην Ελλάδα και Διεθνώς σύμφωνα με την Προσέγγιση των Τοποθεσιών “The Settings Approach” σελ: 183-204 Τα Αποτελέσματα από την Εφαρμογή της Προαγωγής Υγείας στην Εργασία. 213-216 Τι είναι το Νοσοκομείο Προαγωγής Υγείας σελ: 221-223 Η Κοινότητα ως Τόπος Εφαρμογής Προγραμμάτων Προαγωγής Υγείας σελ: 232-234 Κεφάλαιο 7: Η επίδραση των Κοινωνικών Παραγόντων στην Υγεία και η Αντιμετώπιση των Ανισοτήτων σελ: 246-253 Κεφάλαιο 8: Μέσα Μαζικής Ενημέρωσης και Προαγωγή Υγείας σελ: 263-270 Συμπληρωματική βιβλιογραφία προς μελέτη: 1. Pender, Murdaugh, Parsons (2012) «Προαγωγή Υγείας και Νοσηλευτική Πράξη», Εκδόσεις Λαγός. 2. C. Mandle, C. Edelman (2009) «Προαγωγή της Υγείας σε όλο το εύρος της ζωής». 6η έκδοση, Παρισιάνος.

**Ημερομηνίες Υποβολής Αιτήσεων**

Η αίτηση και τα δικαιολογητικά των πτυχιούχων υποβάλλονται σύμφωνα με την αριθμ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄) **στο Τμήμα υποδοχής από 1 έως 15 Νοεμβρίου 2021:,** ταχυδρομικά στη διεύθυνση που δίδεται παρακάτω.

**Δικαιολογητικά**

1. Αίτηση του ενδιαφερόμενου (διαθέσιμη στην ιστοσελίδα του Τμήματος). Υπενθύμιση: Σε περίπτωση που η αίτηση αποσταλεί ταχυδρομικά, απαιτείται θεώρηση του γνησίου της υπογραφής του/της υπογράφοντος/ουσας)

2. Απλό αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

**Διεύθυνση για την ταχυδρομική αποστολή της αίτησης:**

Πανεπιστήμιο Δυτικής Αττικής

Σχολή Επιστημών Υγείας & Πρόνοιας

Γραμματεία Τμήματος Νοσηλευτικής

Ταχ. Διεύθυνση : Αγ. Σπυρίδωνος 12243 Αιγάλεω Αττικής

Πανεπιστημιούπολη 1 (Άλσος Αιγάλεω) (κτίριο Κ4, γραφείο 017).